 Ẹgbẹlẹgbẹ ọdọ Nàìjíríà ló ń wáṣẹ ajé lọ sílẹ òkèèrè Ọrọ àìríṣẹ ṣe àwọn ọdọ Naijiria ti sọ wọn di oṣiṣẹ àwọn iṣẹ ti kò pọn nilé nílẹ okeere bii Libya, Italy, France àti bẹẹ bẹẹ lọ. BBC Yorùbá fọrọ wa diẹ ninu àwọn tijọba ko de lati Libya lẹnuwo. Wọn gbagbọ pe, o sàn lati lọ jiya ni Yuroopu ju ki ebi máa pa awọn nile ni Naijiria lọ. Ọna abayọ ti awọn to ku ti wọn ṣi n jiya ni Libya fi le wa sile ni ki ijọba Naijiria rọgun si àwọn ti wọn ti ko de lapa, ki wọn fun wọn niṣẹ oòjọ tabi ki wọn da wọn lókowò. Igbesẹ yii yoo jẹ ko wu awọn to ku lọhun lati wale. Nkan ti ojú wa n ri lọhun pọ gan an ni, ọpọ obinrin ni wọn fi ń ṣaṣẹwo nilẹ okeere bayii. Wọn gbà pe, ó sàn lati ta awọn nkan ìní wọn lati ri owó lọ silẹ okeere ju ki wọn duro si Naijiria ti kò ti si ounjẹ ati ètò ààbò to yaranti. Àwọn iròyin tì ẹ leè ní ìfẹ síí: Ẹtàn ni àwọn ọrẹ fi ń tan èèyàn lọ si Libya pé iṣẹ gidi wà níbẹ : Libya nira láti gbé 